UBERA ARANZETA (EH Bildu, 2018-11-23):
Egun on denoi. Egun on, Uriarte andrea.
LOMCE Legeak ez dauka inoren babesa, Madrilgo Kongresuan ere ez dauka babesik, Euskal Herriko Legebiltzar desberdinetan, parlamentu desberdinetan ere ez dauka inolako babesik, ezta udaletan ezta hizkuntza komunitatearen artean ere. Teorian ez, behintzat, nahiz eta praktikan ikusi dugun Hezkuntza Sail honek LOMCE indarrean sartu duela Heziberri 2020ren bidez.
Hezkuntza Sail hau LOMCErekin eroso aritu denaren eta eroso ari denaren adibide bat da, beste adibide bat da, Wert ministroarekin 2014an egindako akordioa, hizkuntza ereduak mantentzearen akordioa, A, B, D, mantentzeko akordioa Kataluniaren murgiltze ereduaren kontra egin zuenean Madrilgo Gobernuak.
Eta horrek pentsatuarazi beharko lioke Uriarte andreari, Hezkuntza sailburu andreari. Are gehiago, euskara baita gainerako hizkuntzetan ere, azken ebaluazio diagnostikoetan eta txosten ezberdinetan ikusten ari garen emaitza kaskarrak.
Ikusteko ere, beste adibide batzuk jarriko ditut, zeintzuk diren LOMCE eta Heziberri 2020ren berdintasunak, biak ala biak berdinak direla. Biak ala biak, bikaintasun eta talentua dute helburua, biak ala biak aukera berdintasuna bigarren plano batetan uzten dute, biak ala biak, kanpo ebaluazioa, Lehen Hezkuntzan, hirugarren eta seigarren mailan, nahiz eta hemen ebaluazio diagnostikoa deitzen den, DBHen laugarren mailan eta Batxilergoan bigarren mailan. Egia da, bigaren mailako batxilergoa ez dela aplikatu eta selektibitatea egiten dela.
Biak ala biak, aukeraketa espezializazio goiztiarra, DBHen hirugarren mailan aukeratu behar izaten dute, nire semeak aukeratu izan du, aurten DBHeko laugarren maila egitearren, esango didazu.
Erlijioa konputagarria da eta eskola publiko zein pribatuetan derrigor eskaini behar da. Ikasle bakar batek aukeratzen baldin badu, behartuak daude erlijioa eskaintzera.
Arlo batzuen eta besteen arteko mailaketa bat dago, arlo batzuk primerakoak dira eta beste arlo batzuk segundakoak dira. Ez dut esango, ez du falta egiten ere, zeintzuk diren esatea, zeintzuk diren primerakoak eta zeintzuk diren segundakoak, zoritxarrez.
Ikasgai tronkalak, Estatuak zehazten ditu eta hautazko ikasgaiak eta aukerazkoak ere. Ikastetxeen autonomian, murrizketa bat egon da, organo kolegiatuetan murrizketa bat egon da, nahiz eta honetan ere, akordio partzial bat egon zen Wert ministroarekin.
Ikastetxeen arteko mailaketa bultzatu da, gaztelania izan behar da, familiak hala erabakitzen baldin badu hizkuntza beikularra eta hortik dator, A, B, eta D ereduak mantentzearen akordioa.
Oinarrizko Lanbide Heziketa ezarri zen, terrorismoaren deslegitimaziorako ikasgaia sartzen da eta hemen, horren parean, Herenegun, hortik dator Herenegun programa.
Beraz, ez dakiguna da, Gobernu honek Heziberri asmatu zuen LOMCE aplikatzen zuela mozorrotzeko, edo eta egiazki LOMCEk jasotzen duen muinarekin bat egiten duelako. Kontua da 2013tik Lege Organiko hau inposatu zaigula, aurretik, gainontzeko beste legeak ere inposatu zaizkigun bezala. Zeren nahiz eta esaten den, teorizatzen den, aldarrikatzen den konpetentzia esklusiboak ditugula, zoritxarrez ez ditugu eskuduntza osoak, eta azken urteetan gainera hori murrizten joan da, estutzen joan da.
Konpetentzia banaketa oso-oso argia da, oso argia da. Gobernu zentralak % 55eko konpetentzia kurrikularrak zehazten ditu, hizkuntza koofiziala dugunon kasuan, gainerakoetan, % 65, eta Celaák iragarri duen balizko erreforman ere berdin-berdin mantentzen da, ez dago aldaketarik.
Orain, Isabel Celaák esan dudan bezala, iragarri du aldaketa bat, erreforma bat Hezkuntza Lege Organikoan eta komunikabideen bidez jakin dugu Uriarte andrea prest omen dago bide horretan laguntzeko eta elkarlanean aritzeko, LOMCE aldatzeko.
Ondorioz, uler genezake Hezkuntza Sail hau prest egon daitekeela Heziberri 2020 ere aldatzeko, izan ere, Heziberri 2020k bere oinarria LOMCEn duelako, 8/2013 Legean duelako.
Nahiz eta Lege Organiko berri bat izan eta arautuko balitz ere, EAEn ditugun eskuduntzak, konpetentziak berriz ere berdinak izango lirateke eta Madrilen menpe jarraituko genuke ikusitakoak ikusita orain arte behintzat.
Horregatik gaurkoan argibideak eskatzea komenigarria ikusi genuen, jakiteko zehazki zein den Hezkuntza Saila honen, Uriarte andrearen borondatea eta egitasmoa. Hau da, zehazki Hezkuntza Sail hau zertara dedikatuko da? Madrilen LOMCE aldatzera...
...Hezkuntza Sail hau zertara dedikatuko da? Madrilen LOMCE aldatzera? Edo horrekin batera 2020ko Heziberri aldatuko, ekimen marko araugilea aldatuko du? Edota guzti hori egitearekin batera Madrilekin guk eskuduntzak gehitzeko, areagotzeko negoziazio bat abiatuko du? Edo gure eskuduntza propioetan bidea egiteko eskuduntzak eskuratuko ditugu? Hau da, Heziberri 2020 bere horretan mantenduko du Uriarte andreak?
Hau da, planteatzen ari garena da etxe honetan autogobernu ponentzian adostutako oinarri demokratikoan aurrera egingo dugu, ze hor jasotzen dugu hezkuntza eskuduntza propioak izatea, hori defendatuko ote duen Uriarte andreak edo eta orain arteko bidetik jarraituko duen.
Eta ez bakarrik etxe honetan dagoen adostasuna defendatuko duen, baita ere hezkuntza komunitatea aldarrikatzen eta eskatzen ari den hezkuntza eredu propio hori defendatuko duen, eta garatuko duen, eta horren aldeko autua egingo duen.
Eta hori da gaur galde egin nahi dioguna Uriarte andreari. Espainian LOMCE eraldatzen baldin bada, moldatuko balitz, hemen Heziberri 2020 ekimen marko araugilea edo dekretuak egokitzearen inguruan zer? Zer egitasmo dauka Hezkuntza sailburu honek?